ஐம்பது அறுபது முறை அவரை அப்படி அந்த அறையில் சென்று பார்த்திருப்பேன். ஒவ்வொரு முறை செல்லும்போதும் அங்கே தமிழ் கற்றிருக்கிறேன். அறிவைப் பெற்றிருக்கிறேன். வாழ்க்கையை கற்றிருக்கிறேன். இன்றைக்குத் தோன்றுகிறது. அவரை ஆயிரம் முறை சந்திக்க வாய்ப்பிருந்தும் நான் சந்திக்காமல் இருந்துவிட்டேன். அவரிடம் எனக்கிருந்த உரிமையை பயன்படுத்தி நான் சென்றிருக்கவேண்டும். வாழ்க்கைக் கல்வி முழுவதுமாக எனக்குக் கிடைத்திருக்கும்.